Taqsiṭ tis 93: Eisa issečč izumal n lYaci
TEḌRA yiwet n twaYit ţ-ţameqrant! Atan akken kan i nYan Yeḥya aYeṭṭas. Hiṛudyad yellan ţ-ţameṭṭut n ugellid ur t-tḥemmel ara. Tḥettem ihi argaz-is iwakken ad igzem aqerru n Yeḥya.
Mi gesla s lmut n Yeḥya, Eisa yeḥzen aṭas. Iṛuḥ ihi Yer yiwen wemḍiq iwakken ad iḍerref iman-is. Lameena lYaci tebeen-t armi d amkan-nni. Mi gwala ahdum-agi n lYaci, tegzem tasa-s. DYa yebda iţmeslay-asen Yef Tgelda n Ṛebbi yerna yesseḥlay imuḍan-nsen.
Mi geYli yiṭij, inelmaden-is qerrben Yur-es, nnan-as: ‘Amkan-agi yexla yerna iṛuḥ lḥal. Ini i lYaci-yagi ad ṛuḥen Yer tudrin iwakken a d-aYen ayen ara ččen.’
Eisa yerra-yasen: ‘AcuYer ara ṛuḥen? Fket-asen kunwi ad ččen.’ Imiren yezzi Yer Filbas, yenna-yas: ‘Ansi ara d-naY aYrum i wannect-agi n lYaci?’
Filbas yerra-yas: ‘Laqen geddac n yedrimen iwakken a d-iṣaḥ ciṭuḥ kan n weYrum mkul yiwen deg-sen.’ Andriyus yenṭeq Yer Eisa yenna-yas: ‘Aqcic-inna yeţţawin lqut-nneY yesea xemsa n teḥbulin n weYrum akk-d sin iḥutiwen. Lameena ur d-ţqiddin ara i wannect-agi n lYaci.’
Eisa yumeṛ i inelmaden-is: ‘Init i lYaci ad qqimen Yef leḥcic.’ Mbeed, Eisa yeddem-ed lqut-nni, yeḥmed Ṛebbi icekkeṛ-it, dYa yebḍa-t d iḥricen. Inelmaden-is ferqen ihi tiḥbulin-nni n weYrum d iselman-nni i lYaci. Ger wid yeččan, llan 5000 n yergazen mebla luluf n tlawin d warrac imecṭaḥ. Ččan akk armi ṛwan yerna gran-d 12 iḍellaeen i d-jemeen inelmaden n Eisa.
Mbeed Eisa iḥreṣ inelmaden-is ad alin Yer teflukt iwakken ad zegren i lebḥeṛ n Jlili. Mi d-yeYli yiḍ, tekker-ed yiwet n tbuciḍant annect n leeǧeb. Lemwaji kkatent taflukt-nni si mkul tama. Inelmaden n Eisa tekcem-iten tugdi tameqrant. Mi gneṣṣef yiḍ, walan albeeḍ iteddu-d Yur-sen, ileḥḥu Yef waman. DYa bdan ţeeggiḍen si lxuf axaṭer ur eqilen ara anwa-t wagi.
Eisa yenna-yasen: ‘Ur ţţagadet ara, d nekk!’ Lameena ggumman ad amnen annect-a. DYa Buṭrus yenna-yas: ‘A Sidi, ma yella d ṣṣeḥ d keččini, efk-iyi-d lameṛ a n-aseY Yur-ek Yef waman.’ Eisa yerra-yas: ‘Eyya-d!’ Buṭrus yers-ed ihi si teflukt, yebda ileḥḥu Yef waman! Lameena ikcem-it lxuf, dYa yebda izedder. Imiren kan isellek-it-id Eisa.
Ieedda cwiṭ n lweqt, Eisa yessečč tikkelt nniḍen luluf n yemdanen. S sebea n teḥbulin n weYrum d kra n iselman imecṭaḥ i gexdem aya. LYaci meṛṛa ččan diYen armi ṛwan. Bla ccekk nefṛeḥ m’akka i nwala lxiṛ meṛṛa yexdem Eisa i lYaci! Asm’ara yili d agellid, ulac ayen ara Y-ixaṣṣen.
Matta 14:1-32; 15:29-38; Yuḥenna 6:1-21.
Isteqsiyen
- Acu yeḍran d Yeḥya aYeṭṭas? Acu i gḥuss Eisa?
- Amek i gessečč Eisa lYaci-nni i t-ittabaeen? Acḥal n lmakla i d-yegran?
- Acu yessagden inelmaden n Eisa yiwen yiḍ? Acu yuYen Buṭrus?
- Amek i gessečč Eisa luluf n lYaci abrid wis sin?
- Ṛebbi yextaṛ Eisa akken ad yili d agellid Yef lqaea. Anti leḥwayeǧ ifazen ara yilin m’ara iḥkem di lweqt-nni?
Isteqsiyen nniḍen
- Γer Matta 14:1-32.
Acu i d-ibeggen wayen yuran di Matta 14:23-32 Yef leeqliya n Buṭrus?
Amek i d-sseknent Tira Iqedsen belli Buṭrus yegma di leeqel-is yerna iYleb ṭṭbiea-s iḥemqen? (Matta 14:27-30; Yuḥ. 18:10; 21:7; Lec. 2:14, 37-40; 1 Buṭ. 5:6, 10)
- Γer Matta 15:29-38.
Amek i d-ibeggen Eisa belli iquder lerẓaq i s-d-yefka Baba-s? (Matta 15:37; Yuḥ. 6:12; Kulus 3:15)
- Γer Yuḥenna 6:1-21.
Eisa iquder lḥukumat. Deg wussan-nneY, amek i ţeanaden imasiḥiyen lemtel-is? (Yuḥ. 6:15; Matta 22:21; Ṛuma 12:2; 13:1-4)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tuk_Latn kab_Latn kab_Latn tuk_Latn kab_Latn kab_Latn kab_Latn